വർളി കോട്ട

മുംബൈ നഗരത്തിൽ വർളിയിൽ സ്ഥിതി ചെയ്യുന്ന ഒരു കോട്ടയാണ് വർളി കോട്ട.

ചരിത്രം
1675-ൽ ബ്രിട്ടീഷുകാരാണ് ഈ കോട്ട പണിതത് എന്ന് കരുതപ്പെടുന്നു. പോർച്ചുഗീസുകാർ 16-ആം നൂറ്റാണ്ടിൽ പണിത കോട്ടയാണ് ഇതെന്നും അഭിപ്രായമുണ്ട്. വർളി മുനമ്പിൽ ഒരു ചെറിയ കുന്നിന്റെ മുകളിലായി സ്ഥാപിച്ച ഈ കോട്ട മാഹിം ഉൾക്കടൽ, ബാന്ദ്ര തുടങ്ങിയ പ്രദേശങ്ങളെ നിരീക്ഷിക്കാൻ ഉതകുന്നതായിരുന്നു. അവസാനകാലം വരേക്കും ഈ കോട്ട ബ്രിട്ടീഷുകാരുടെ അധീനതയിൽ തന്നെ തുടർന്നു.
ഇന്ന്
ഈ കോട്ടയെ ചുറ്റി വർളി കോളിവാഡ എന്ന തിരക്കേറിയ മുക്കുവഗ്രാമം ഉള്ളതിനാൽ സമീപകാലം വരെ അധികം അറിയപ്പെടാതെ കിടന്നിരുന്ന ഈ കോട്ട ജനങ്ങളുടെ ശ്രദ്ധയിൽ പതിഞ്ഞത് 2009-ൽ ബാന്ദ്ര-വർളി കടൽപാലം വന്നതിനു ശേഷമാണ്. ഈ പാലത്തിൽ നിന്നും വർളി കോട്ട വ്യക്തമായി കാണപ്പെട്ടു. 

കോട്ടവാതിലിനടുത്തായി ഒരു കപ്പേളയും, കോട്ടയുടെ ഉൾവശത്ത് ഒരു ചെറിയ ഹിന്ദു ക്ഷേത്രവും ഒരു പൂന്തോട്ടവും ഉണ്ട്. തദ്ദേശവാസികൾ ഒരുക്കിയ ഒരു ജിംനേഷ്യവും ഇതിനുള്ളിൽ പ്രവർത്തിക്കുന്നു http://www.minorsights.com/2014/05/india-worli-fort-in-bombay.html.
അവലംബം

വർഗ്ഗം:മുംബൈയിലെ കോട്ടകൾ